Liina Siib

Liina Siib (sündinud 18. juulil 1963 Tallinnas) on eesti kujutav kunstnik ja kunstipedagoog.

Elukäik 
Liina Siib lõpetas 1981. aastal Tallinna 44. Keskkooli. Edasi õppis graafika erialal Eesti Kunstiinstituudis ja lõpetas selle 1989. aastal vabagraafiku diplomiga. Sealsamas ehk Eesti Kunstiakadeemias kaitses 2003. aastal magistrikraadi foto erialal, olles olnud vahetusüliõpilane Londonis Westminsteri Ülikooli MA Photographic Studies kursusel.

 1992–1997 Galerii Draakon, kunstiekspert
 1995–1997 Sorosi Kaasaegse Kunsti Eesti Keskus, programmi koordinaator
 1999–2004 Eesti Kunstnike Liit, asepresident
 2002–2015 ajakirja Estonian Art, toimetaja
 alates 2003 Eesti Kunstiakadeemia, lepinguline õppejõud
 2008–2012 Eesti Kunstiakadeemia, akadeemiline prorektor
 2015. aastast Eesti Kunstiakadeemia graafikaprofessor

Olnud kunsti- ja kultuuriprojektide kuraator. Kujundanud Eesti Kunstimuuseumi näitusi.

Looming 
Liina Siib tuli eesti kunsti 1980. aastate lõpus, mil ta lõpetas Eesti Kunstiakadeemia graafikuna ning osales mitmel Uue Graafika Grupi näitustel. Peagi jäid aga graafika piirid kunstnikule kitsaks ning uute võimaluste otsingul hakkas ta tegelema üha enam kollaaži, digitaaltrüki, foto, fotomontaaži ja nüüdseks ka lühifilmidega. Liina Siibi on alati paelunud ka filmile omased võtted – sündmused, stseenid ja lavastused.

Liina Siibil on olnud paarkümmend isikunäitust, näiteks Eestis, Saksamaal, Belgias, Lätis, Prantsusmaal, Soomes. Osalenud paljudel grupinäitustel Eestis ja välismaal, sealhulgas Villa Manin Codroipos Itaalias, Soome Fotomuuseumis Helsingis, Moderna Museetis Stockholmis, Ludwigi Muuseumis Budapestis, Hamburger Bahnhofis Berliinis ja Corcorani Kunstigaleriis Washingtonis jm. Siib on saanud kunstistipendiume USAsse, Leetu ja Itaaliasse. Siibi töid on omandanud Neues Museum Nürnberg, Stockholmi Moderna Museet, Eesti Kunstimuuseum ja Tartu Kunstimuuseum.

2011. aastal esindas tema projekt "Naine võtab vähe ruumi" Eestit 54. Veneetsia biennaalil.

Arvustajad on märkinud tema loomingu tuntavat iroonilist alatooni ning vastuolulist suhet psühhoanalüüsi autoritega.

"Liina Siib on väheseid kunstnikke oma põlvkonnast, kes on suutnud ennast 1980. aastate vaimust puhtaks rapsida ja olla aktiivses suhtes maailmaga ka praegu. Tuli ju temagi kunsti "meie kuulsa naisgraafikute põlvkonnaga" 1980. aastate lõpus. Ja palju neist on meie adekvaatses kunstipildis siiani alles?

Selle "adekvaatse" all pean ma muidugi silmas rahvusvaheliselt konverteeritavat kunsti, ja Liina Siib on kahtlemata üks meie vähestest rahvusvahelistest kunstnikest. Avara silmaringiga, sotsiaalselt tundlik ja visuaalselt võimekas." Anders Härm, kuraator ja kriitik.

"Olen temas ajuti märganud kompetentset ametnikku, õpiahnet tudengit, sügavat uurijanatuuri, kavalat tehnikakasutajat, analüüsivat loomust. Seda ja muud ilmestab kuiv irooniline huumor. Liina Siib oskab meediaga ümber käia, tema tekst on mitmetasandiline. Lihtsast silmatorkavast loost jõuab ta ristatud reieluudega surmasügavikeni."

– Maria-Kristiina Ulas, graafik.

Näiteid loomingust

"Lla Ri Lli Ra" (2006) 18 kujutist 

Fotojutustuse aluseks on Federico Fellini film "Cabiria ööd" (1957) ja selle filmi kohatine neorealistlik keel. Neorealistliku stiili ja film noir'iliku jutustuse omavaheline läbipõimumine annavad siin Fellini naispeategelase, heasüdamliku ja õnne uskuva prostituut Cabiria asemel teistsuguse naiskarakteri. Mitte teda, nagu ujumisoskuseta Cabiriat, ei tõugata käekoti röövimise eesmärgil vette, vaid tema on see, kes tõukab vette mehi, lõbu ja igavuse pärast. Rollide vahetuse kaudu muutub ka stseeni sisu. Aga tüdimus jääb.

"Movie Posters" (2001, 2004) 27 plakatit 

Filmiplakatite sari "Movie Posters" pakkus välja plakatid fiktiivsetele filmidele. Sarja aluseks oli teadlik ja mitteteadlik filmiliku situatsiooni otsimine fotodes. Siit tekkis mõte kasutada filmilikke fotokaadreid kombineerituna tekstiga fotomontaažides, mis kujutaksid endast filmiplakateid. Oletatav kinematograafiline väljendus püüti tõlkida staatilise ja helitu plakati keelde, mis pealegi erines oma püstformaadiga kino formaadist.

Sarja "Movie Posters" plakatitel reklaamiti olematuid filme, ka filmistuudiod ja -tegijad (produtsent, režissöör, operaator, näitlejad jt) olid fantaasia vili. Igal plakatil paiknes sisu kokkuvõttev lause. "Movie Posters" pakkus oma tõlgenduse paljudele filmižanridele: action, horror, music, children, triller, sci-fi, romance, comedy, drama, documentary, gay & lesbian. Kuigi fiktsioon, püüti esitlusviisis näida võimalikult tõepärane, jäljendades reklaami- ja distributsioonireegleid. Plakati formaat oli traditsiooniline 104,5 x 68 cm. Töötlus ja väljatrükk olid digitaalsed, kuna see vastas kaasaegsele digitaalsele filmitehnoloogiale, kus side fotokujutise ja tegeliku objekti vahel on katkenud ja tõega võib lõpmatuseni manipuleerida. Käsitsi joonistatud filmiplakatid 20. sajandi esimesest poolest loovad hoopis teistsuguse reaalsuse kui praegused Photoshopi programmis töödeldud kujutised.

Tunnustus 
 1995 Tallinna 10. graafikatriennaal Ñ Tempera OY preemia
 1997 Eesti Kultuurkapitali kujutava ja rakenduskunsti sihtkapitali aastapreemia (isikunäitus "Süütuse presumptsioon" Tallinna Kunstihoone galeriis)
 1998 UNDP kunstipreemia
 2003 Kristjan Raua preemia (video- ja fotonäitused "Klips!" Hansapanga galeriis ja "Asendusihad/Stepdesires" Rotermanni soolalaos)
 2006 Eesti Kultuurkapitali kujutava ja rakenduskunsti aastapreemia (eduka näitusetegevuse eest 2006. aastal)

Stipendiumid 
 1995 Crossing Over Consortium, USA Ñ vahetuskunstniku stipendium
 1997 Eesti Kultuurkapitali aastane stipendium
 1998 ArtsLink Fellowship programmi stipendium, San Francisco, USA
 2004 Nidasse! Rahvusvaheline fototöötuba, Thomas Manni maja, Nida, Leedu
 2005 Eesti Kultuurkapitali aastane stipendium
 2005 Väino Tanneri Fondi kunstnikustipendium – Mazzano Romano külalisateljee, Itaalia
 2008 Kunst:Raum Sylt Quelle külaliskunstniku stipendium, Sylt, Saksamaa

Näituseauhinnad
 1996 Eesti kui märk. Sorosi Kaasaegse Kunsti Eesti Keskuse 4. aastanäitus, Tallinn Ñ äramärkimine

Töid kunstikogudes 

 Neues Museum für Kunst und Design, Nürnberg
 Moderna Museet, Stockholm
 Eesti Kunstimuuseum
 Tartu Kunstimuuseum
 Tallinna Kunstihoone
 EKE-Sadolin, Tallinn
 Hansapank, Tallinn
 AS Tallinna Vesi
 Rauma linna kogu, Soome
 Kaleva OY, Oulu, Soome

Isikunäitused (valik) 

 1992 Rääkimine. Vaikimine. Draakoni galerii, Tallinn
 1994 Uneben. Spengleri Muuseum, Sangerhausen, Saksamaa
 1995 Puur. Galerii "Draakon", Tallinn
 1996 Exit. Matinpalo Muuseum, Nastola, Soome
 1997 Süütuse presumptsioon. Tallinna Kunstihoone Galerii, Tallinn
 1997 Külalislahkus. Kivisilla Pildigalerii, Tartu Kunstimuuseum
 1997 Mr. Horton ja tema sigar. Galerie am Brauhaus, Hettstedt, Saksamaa
 1998 Pastoraal. Rakvere Galerii
 1998 Seanss. Haapsalu Linnagalerii
 1999 Kolm mõtet süütusest. Eesti Suursaatkond, Riia, Läti
 1999 Hüpnoos. Galerii "G", Helsingi, Soome
 2000 Laste album I. Tartu Lastekunstikooli galerii
 2000 Laste album II. Tallinna Linnagalerii
 2001 Phantastische Bibliothek, Wetzlar, Saksamaa
 2002 Klips. Hansapanga galerii, Tallinn
 2002 Laste album. Rakvere teater, Rakvere
 2002 Le Carceri. Moodsa kunsti keskus. Herouville-St. Clair, Prantsusmaa
 2003 Asendusihad. Rotermanni Soolaladu, Tallinn
 2004 Movie Posters. The Scotland House, Brüssel
 2005 Dexiosis. Tartu Kunstimuuseum
 2005 Tallinna Linnagalerii
 2006 Giedre Bartelti galerii, Berliin
 2009 Mees tagaistmel, Tallinna linnagalerii

Grupinäitused (valik) 

 1995 Biotoopia. Sorosi Kaasaegse Kunsti Eesti Keskuse 3. aastanäitus, Tallinn
 1996 Kõnelevad asjad. Natüürmordinäitus. Eesti Kunstimuuseum, Tallinn
 1996 Eesti kui märk. Sorosi Kaasaegse Kunsti Eesti Keskuse 4. aastanäitus, Tallinn
 1997 Persona. 90-ndate inimene. Rotermanni soolaladu, Tallinn
 1997 Eesti-Itsee. 5 eesti naisfotokunstnikku (koos Ly Lestbergi, Piret Räni, Killu Sukmiti ja Mare Trallaga). "Peri" fotokeskus, Turu, Soome
 1997, 1999 Ljubljana graafikabiennaal, Sloveenia
 1997 Rijeka noortebiennaal, Horvaatia
 1997 Interstanding 2. Sorosi Kaasaegse Kunsti Eesti Keskuse 5. aastanäitus, Tallinn
 1997 Crossing Over/Changing Places. Corcorani Kunstigalerii, Washington, USA
 1998 Valiku vabadus. 90-ndate aastate eesti kunst. Tallinna Kunstihoone, Tallinn
 1998 Jagatud territooriumid (koos Marko Laimre ja Martin Pedanikuga). Vilniuse Kaasaegse Kunsti Keskus, Vilnius, Leedu
 1998 Album. The Lower East Side Printshopi 30. aastapäeva näitus. Chelsea Art Building, New York, USA
 1998–1999 Private Views. Taas/avastatud ruum Eesti ja Briti kaasaegses kunstis. Rotermanni soolaladu, Tallinn; Kaasaegse Kunsti Instituut, Dunaujvaros, Ungari
 1999 Passagen (koos Siim-Tanel Annuse ja Anu Juurakuga). ifa-Galerii, Berliin, Saksamaa
 1999 Ilma seinata. Ida-Euroopa peale Berliini müüri. Foto- ja videokunst. Marmorpalee, Peterburi, Venemaa
 1999 20. sajandi kunstniku mälestuseks. Eesti Kunstimuuseum, Tallinn
 1999/2000 After the Wall. Kunst ja kultuur post-kommunistlikus Euroopas. Moderna Museet, Stockholm, Rootsi; Ludwigi Muuseum, Budapest, Ungari; Hamburger Bahnhof, Berliin, Saksamaa
 2000 AIDS kultuuris. Immuniteedi kadu kunstis. Rotermanni soolaladu, Tallinn
 2000 The Spirit of Image. Jiangsu Provintsi Kunstigalerii, Nanjing, Hiina
 2000 Eesti foto 1960-ndatest tänapäevani. Ungari Fotograafide Maja (Mai Manó Gallery), Budapest
 2000 Parallel: Baltimaade, Põhjamaade ja Vene kaasaegne foto. Soome Fotokunstimuuseum, Helsingi
 2000 Kunstnikud Eestist. Grosse Kunstausstellung NRW Düsseldorf, Messe Düsseldorf, Saksamaa
 2001 Living on the Future, Braga Fotofestival. Antigo Tribunal, Braga, Portugal
 2001 Ljubljana 24th graafikabiennaal, Sloveenia
 2002 Closing the Distance: Images of the Body in Contemporary Art from Estonia. "Laznia" Center for Contemporary Art, Gdansk, Poola
 2002 Collected Contemporaries. Moderna Museet, Stockholm, Rootsi
 2002 Drive: MA Photographic Studies University of Westminster. Loading Bay ja Shop 7, London, Inglismaa
 2002 bjectum. Eesti Kunstiakadeemia galerii
 2002 Kapital! Eesti Kunstimuuseum, Tallinn
 2003 Lapsepõlv. Laps eesti kunstis. Tartu Kunstimuuseum, Tartu
 2003 Paratamatus elada ühel ajal. Eesti kunst pärast II maailmasõda. Eesti Kunstimuuseum, Tallinn
 2003 MA-MA, MA-MA. EKA fotoosakonna magistritööd. Tallinna Kunstihoone galerii, Tallinn
 2003 Estonia: Cinema: This Is A Lie. The 10 new member – countries of the European Union. Technopolis, Ateena
 2003 Open 2003, Art and the Cinematografic Vision, 6. rahvusvaheline skulptuuri ja installatsiooni näitus. Blue Moon, Lido, Veneetsia
 2003/2004 Lahtiriietatud kehad. Vol 2, Estonia. Giedre Bartelti galerii, Berliin, Saksamaa
 2004 Similar Spaces. Estonian recent photography. Upper White Hall, Alamkoda, London, Inglismaa; Euroopa Komisjon, Brüssel, Belgia
 2004 3D, Rutgersi Ülikool, New Brunswick, NJ, USA
 2004,2005 Nord Art. Aco Halls, Budelsdorf, Saksamaa
 2004 Kaunase fotofestival, Leedu
 2004 Valge kui lumi, punane kui veri. Giedre Bartelti galerii, Berliin, Saksamaa
 2004 Instant Europe. Foto- ja videokunst uuest Euroopast. Villa Manin, Kaasaegse kunsti keskus, Codroipo, Udine, Itaalia
 2004 Kodu, kallis kodu. Rotermanni soolaladu, Tallinn
 2005 Sada ja seened. Art Salon. Kunstnike Keskmaja. Moskva
 2005 Das Land und das Ich. Austellungshalle, Frankfurt am Main, Saksamaa
 2005 Tallinn-München. Aktionsforum, Praterinsel, München, Saksamaa
 2005 Cerveira graafikabiennaal, Portugal

Viited

Välislingid 

 Tutvustus Eesti Instituudi lehel
 Liina Siibi koduleht
 http://archive.is/20120729095758/www.einst.ee/tyhiruum/siib/tekst.html

Eesti kunstnikud
Eesti Kunstiakadeemia vilistlased
Eesti Kunstiakadeemia professorid
Sündinud 1963